..............(sz.) napirend

**E L Ő T E R J E S Z T É S**

**A Képviselő-testület 2016. szeptember 22-i rendes ülésére**

**Tárgy:** A Budapest II. kerület, 50002 helyrajzi számú, természetben 1028 Budapest, Hidegkúti út 1. szám alatt található ingatlanra megkötött adásvételi előszerződés módosítása

**Készítette:** …………………………………..

dr. Láng Orsolya

Vagyonhasznosítási és Ingatlan-nyilvántartási Iroda irodavezetője

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

Napirend tárgyalása zárt ülést nem igényel!

**Tisztelt Képviselő-testület!**

A Budapest Főváros II. Kerületi Önkormányzat a Hűvösvölgyi út – Hidegkúti út – Rezeda utca és Kőhegy által határolt területet évek óta fejleszti, alakítja annak érdekében, hogy egy színvonalas és a városrész igényeihez megjelenésében és funkcióiban is illeszkedő új városközpontot alakítson ki. Ennek megvalósítása érdekében az Önkormányzat a korábban tulajdonát képező Budapest II. kerület belterület 50002 helyrajzi számon felvett, természetben 1028 Budapest, Báthori László u. 2. (Hidegkúti út 1.) szám alatt található ingatlant kétfordulós zártkörű pályázat keretében értékesítette a H 211 Ingatlanfejlesztő Korlátolt Felelősségű Társaság - névváltozás folytán Hűvösvölgyi Szolgáltatóház Korlátolt Felelősségű Társaság (rövidített név: Hűvösvölgyi Szolgáltatóház Kft., székhelye: 1021 Budapest, Hűvösvölgyi út 20., Cg.: 01-09-898569, képviseli: Maros Péter ügyvezető) részére - a 1021 Budapest, Hűvösvölgyi út 211. szám alatti ingatlan beszámításával - Szolgáltatóház létesítése céljából, helyet biztosítva egy új, korszerű városrészi okmányiroda működésének.

A Szolgáltatóházban kialakítandó városrészi okmányiroda biztosítására a felek között 2010. december 22. napján adásvételi előszerződés jött létre, amelynek 2.5.) pontját a felek a Képviselő-testület 179/2014.(VI.26.) határozata alapján 2014. augusztus 29. napján, majd a 95/2016.(III.31.) képviselő-testületi határozat szerint 2016. március 31. napján módosítottak. Az adásvételi előszerződés 2. számú módosításának II.1./ pontja alapján felek az adásvételi előszerződés 2.5.) pontját az alábbiak szerint módosították: „2.5.) Szerződő felek megállapodnak abban, hogy az önálló ingatlanként, azaz külön albetéten szereplő okmányiroda megvásárlása tárgyában legkésőbb 2016. szeptember 30. napjáig végleges adásvételi szerződést kötnek.” (adásvételi előszerződés, módosítások 1. melléklet).

A Szolgáltatóház elkészült, a Szolgáltatóházban kialakított Kormányablak átadására 2015. december 17. napján került sor.

A Hűvösvölgyi Szolgáltatóház Kft. a társasházi alapító okiratot és a szükséges mellékleteit elkészítette és a földhivatal részére benyújtotta, az ingatlan tulajdoni lapján széljegyen szerepel a társasház bejegyzés iránti kérelem.

A Hűvösvölgyi Szolgáltatóház Kft. 2016. szeptember 21-én kelt levelében tájékoztatta az Önkormányzatot arról, hogy a földhivatal a használatbavételi engedélyt érintően további adminisztratív hiánypótlást rendelt el, emiatt az alapító okirat késedelmes bejegyzése várható. Kérte, hogy a végleges adásvételi szerződés megkötésére nyitva álló határidő további 3 hónappal, 2016. december 31. napjáig meghosszabbításra kerüljön (kérelem 2. melléklet).

Az Önkormányzat vagyonáról és a vagyontárgyak feletti tulajdonosi jog gyakorlásáról, továbbá az önkormányzat tulajdonában lévő lakások és helyiségek elidegenítésének szabályairól, bérbeadásának feltételeiről szóló 34/2004.(X.13.) önkormányzati rendelet 6. § (2) bekezdése alapján jelen ügyben a tulajdonosi jogokat az Önkormányzat Képviselő-testülete közvetlenül gyakorolja.

**Határozati javaslat**

A Képviselő-testület úgy dönt, hogy a Hűvösvölgyi Szolgáltatóház Korlátolt Felelősségű Társaság (korábbi elnevezéssel: H 211 Ingatlanfejlesztő Korlátolt Felelősségű Társaság, rövidített név: Hűvösvölgyi Szolgáltatóház Kft., székhelye: 1021 Budapest, Hűvösvölgyi út 20., Cg.: 01-09-898569, képviseli: Maros Péter ügyvezető) és Budapest Főváros II. Kerületi Önkormányzat között 2010. december 22. napján létrejött és 2014. augusztus 29. napján, majd 2016. március 31. napján módosított adásvételi előszerződés 2.5.) pontját az alábbiak szerint módosítja:

„2.5.) Szerződő felek megállapodnak abban, hogy az önálló ingatlanként, azaz külön albetéten szereplő okmányiroda megvásárlása tárgyában legkésőbb 2016. december 31. napjáig végleges adásvételi szerződést kötnek.”

**Felelős:** Polgármester

**Határidő:** 2016. december 31.

*A határozat elfogadásához egyszerű többségű szavazati arány szükséges.*

Budapest, 2016. szeptember 22.

**Dr. Láng Zsolt**

Polgármester

Mellékletek:

[1. adásvételi előszerződés és módosítások](Szolgáltatóház%201.%20melléklet.pdf)

[2. kérelem](Szolgáltatóház%202.%20melléklet.pdf)